CELEX: 62015CN0148
Language: ro
Date: 2015-03-30 00:00:00
Title: Cauza C-148/15: Cerere de decizie preliminară introdusă de Oberlandesgericht Düsseldorf (Germania) la 30 martie 2015 – Deutsche Parkinson Vereinigung e.V./Zentrale zur Bekämpfung unlauteren Wettbewerbs e.V.

29.6.2015   
            
            
               RO
            
            
               Jurnalul Oficial al Uniunii Europene
            
            
               C 213/15
            
         Cerere de decizie preliminară introdusă de Oberlandesgericht Düsseldorf (Germania) la 30 martie 2015 – Deutsche Parkinson Vereinigung e.V./Zentrale zur Bekämpfung unlauteren Wettbewerbs e.V.
   (Cauza C-148/15)
   (2015/C 213/24)
   Limba de procedură: germana
   
      Instanța de trimitere
   
   Oberlandesgericht Düsseldorf
   
      Părțile din procedura principală
   
   
      Reclamantă: Deutsche Parkinson Vereinigung e.V.
   
      Pârâtă: Zentrale zur Bekämpfung unlauteren Wettbewerbs e.V.
   
      Întrebările preliminare
   
   
               1)
            
            
               Articolul 34 TFUE trebuie interpretat în sensul că impunerea printr-o dispoziție a dreptului național a unui preț la medicamentele eliberate pe bază de prescripție medicală reprezintă o măsură cu efect echivalent în sensul articolului 34 TFUE?
            
         
               2)
            
            
               În cazul în care Curtea răspunde afirmativ la prima întrebare:
               Potrivit articolului 36 TFUE, este impunerea unor prețuri la medicamentele care se eliberează pe bază de prescripție medicală justificată pe motiv de protecție a sănătății și vieții persoanelor, atunci când aceasta este singura modalitate de a asigura pe întreg teritoriul Germaniei, în special în zonele rurale, o aprovizionare a populației cu medicamente uniformă și care acoperă întreg teritoriul german?
            
         
               3)
            
            
               În cazul în care Curtea răspunde afirmativ și la a doua întrebare:
               Ce cerințe trebuie să îndeplinească constatarea judiciară, astfel încât împrejurarea menționată la punctul 2 a doua teză să existe efectiv?